nahid-hub/BLUGE-bengali-wikipedia-section-title-prediction huggingface dataset:
২০ মার্চ থেকে ২২ মার্চ পর্যন্ত ম্যান্ডেলা বিভাগের মিকটিলাতে বৌদ্ধ ও মুসলিম সম্প্রদায়ের মধ্যে উত্তেজনা থেকে সহিংস সংঘর্ষে অন্তত ৪০ জন প্রাণ হারায় এবং ৬১ জন আহত হয়। ২০ মার্চে সহিংসতা শুরু হয় যখন একজন মুসলিম সোনার দোকানের মালিক, তার স্ত্রী এবং দুই মুসলমান কর্মচারী একটি সোনার মাথার কাঁটা নিয়ে একজন বৌদ্ধ গ্রাহক এবং তার স্বামীর সাথে ঝগড়ার এক পর্যায়ে আঘাত করে। একটি বৃহৎ দল সঙ্গবদ্ধ হয়ে দোকানটি ধ্বংস করতে শুরু করে। দোকানটি ধ্বংস করার পর, বিপুল সংখ্যক পুলিশ উচ্ছৃঙ্খল জনতাকে ছত্রভঙ্গ হয়ে যেতে বলে। সন্ধ্যায় এই ঘটনায় জড়িত নয় এমন এক স্থানীয় বৌদ্ধ ভিক্ষুকে তার সাইকেল থেকে টেনে আনা হয়, পেট্রোলে ভিজিয়ে দেয়া হয় এবং একটি মসজিদের কাছাকাছি ছয় মুসলিম যুবক তাকে জীবিত পুড়িয়ে দেয়। ভিক্ষুর হত্যাকান্ডের ফলে অপেক্ষাকৃত অপ্রতিরোধ্য অবস্থা তৈরি হয়ে ব্যাপকভাবে তীব্রতা ও সহিংসতা বৃদ্ধি পায়। বৌদ্ধ উচ্ছৃঙ্খল জনতা কর্তৃক মিংলার জ্যোওন ইসলামী বোর্ডিং স্কুলে আক্রমণ ও অগ্নিসংযোগ করার ফলে প্রাণঘাতী ঘটনা ঘটে। বিপুল সংখ্যক নিরাপত্তা বাহিনী দাঁড়িয়ে থাকা সত্ত্বেও, ছোরা, ধাতব পাইপ, শিকল এবং পাথর হাতে সজ্জিত দাঙ্গাকারীরা ৩২ জন কিশোর শিক্ষার্থী ও চারজন শিক্ষককে হত্যা করে।

২৫ শে মার্চ, ওথকোনে, তটকোনে এবং ইয়াটিহিন শহরে মুসলিম ঘরবাড়ি ও মসজিদগুলিকে লক্ষ্য করে সাম্প্রদায়িক দাঙ্গা ছড়িয়ে দেওয়া হয়। এই সহিংসতার ফলে কমপক্ষে ৯০০০ বাসিন্দা বাস্তুচ্যুত হওয়ার খবর প্রকাশ করা হয়। এপ্রিল মাসে, বিবিসি পুলিশের একটি ফাস হওয়া ভিডিও খোঁজে পায় যাতে দেখানো হয় যে মিকটিলাতে যখন ঘরবাড়ি এবং ব্যবসায় বাণিজ্য জ্বালিয়ে দেয়া হচ্ছিল, বিপুল সংখ্যক পুলিশ কর্মকর্তারা তখন দাঁড়িয়ে ছিল। ভিডিওটিতে দাঙ্গাকারীদের হাতে কমপক্ষে দুইজন মুসলমান শিক্ষার্থীকে পুড়িয়ে ফেলা এবং হত্যার ঘটনাও দেখানো হয়েছে, যেসব অপরাধের মধ্যে বৌদ্ধ ভিক্ষুরাও অন্তর্ভুক্ত ছিল। পরবর্তীতে আদালতে অপরাধীদের বিচারের জন্য ভিডিওটি তুলে ধরা হয়। তৃতীয় দিনে, সরকার যখন জরুরী অবস্থা ঘোষণা করে এবং সামরিক বাহিনী মোতায়েন করে তখন পরিস্থিতি স্থিতিশীল হয়ে যায়।

২১শে মে, সোনা দোকানের মালিকসহ সাতজন মুসলমান এবং ভিক্ষুদের হত্যার পরিকল্পনাকারীদের, যাদের সহিংসতা উস্কে দেয়ার জন্য দোষী সাব্যস্ত করা হয় এবং ২ থেকে ২৮ বছর পর্যন্ত কারাদণ্ড দেয়া হয়। জুলাই মাসে, বার্মা আদালত দাঙ্গায় ২৫ জন বৌদ্ধকে সহিংসতা চলাকালে হত্যা এবং অন্যান অপরাধের দায়ে ১৫ বছরের কারাদণ্ড প্রদান করে।

সঠিক অনুচ্ছেদ শিরোনাম কোনটি?
titleA. লেশিয়-তে মে মাসের দাঙ্গা
titleB. কান্তবালু-তে আগস্ট মাসের দাঙ্গা
titleC. থান্ডওয়ে-তে অক্টোবর মাসের দাঙ্গা
titleD. মিকটিলাতে মার্চ মাসে দাঙ্গা
উত্তর: titleD
ফ্রেড পরিবারের সর্বকনিষ্ঠ সদস্য ছিলেন ফ্রেড গ্রেস। হেনরি, আলফ্রেড, ইএম এবং ডব্লিউজি - বড় চার ভাইদের সকলেই ক্রিকেটের সাথে সম্পৃক্ত ছিলেন। ইএম এবং ডব্লিউজি’র ন্যায় সমসাময়িককালে মুদ্রিত আকারে তিনি জি. এফ. গ্রেস নামে সংক্ষিপ্ত আকারে পরিচিত হয়েছিলেন। পরবর্তীতে অবশ্য তিনি ফ্রেড নামেই পরিচিতি পান। তবে বড় দুই ভাই হেনরি ও আলফ্রেড তাঁদের নামের প্রথম অংশেই সর্বদা পরিচিত ছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. দেহাবসান
titleC. প্রথম-শ্রেণীর ক্রিকেট
titleD. প্রারম্ভিক জীবন
উত্তর: titleD
বাদকুল্লার প্রবীণ নাগরিকদের মতে, পূর্বে বাদকুল্লা কৃষ্ণগরের রাজা কৃষ্ণচন্দ্র রায়ের অধীনে ছিল। বাদকুল্লা লোকদের খুশির কারণ ছিল রাজা কৃষ্ণচন্দ্রের কর থেকে তাদের মুক্তি। ( "" )। "কর"-এর পুরাতন বাংলা শব্দ ছিল "কুল্লা" ( এবং ), যার অর্থ হল বাদ। বাদকুল্লার লোকেরা কর দিচ্ছিল না। তাই রাজা কৃষ্ণচন্দ্র স্থানটির নাম রেখেছিলেন "বাদকুল্লা"। তখন থেকেই বাদকুল্লার নামটির উদ্ভব হয়। বাদকুল্লার অনেক প্রবীণ বাসিন্দা সাধারণত বলে থাকেন বর্তমান বাদকুল্লা রেলওয়ে স্টেশনটি পটুয়া রেলওয়ে গেটে অবস্থিত।

সঠিক অনুচ্ছেদ শিরোনাম কোনটি?
titleA. পরিবহন
titleB. উৎসব
titleC. ইতিহাস
titleD. স্বাস্থ্য ও সুরক্ষা
উত্তর: titleC
চার বছর শিক্ষাবর্ষের কলেজ:

১) কলেজ অফ ট্যুরিজম অ্যান্ড হোটেল ম্যানেজমেন্ট

 ক) পর্যটন এবং আতিথেয়তা ব্যবস্থাপনা

 খ) ভ্রমণ ব্যবস্থাপনা

 গ) পর্যটন অ্যানিমেশন

২) হাতায় কলেজ অফ হেলথ 

 ক) নার্সিং

৩) শারীরিক শিক্ষা এবং ক্রীড়া কলেজ

 ক) শারীরিক শিক্ষা শিক্ষক প্রশিক্ষণ

৪) শারীরিক থেরাপি এবং পুনর্বাসন কলেজ

৫) সিভিল এভিয়েশন কলেজ

সঠিক অনুচ্ছেদ শিরোনাম কোনটি?
titleA. ভোকেশনাল কলেজ
titleB. ইন্সটিটিউট
titleC. কলেজ
titleD. প্রতিষ্ঠান
উত্তর: titleC
৩০শে ডিসেম্বর ৩০০ আসনে নির্বাচন অনুষ্ঠানের তারিখ ঠিক হলেও ২৯৯টি আসনে নির্বাচন অনুষ্ঠিত হয়। গাইবান্ধা-৩ আসনে ২৭শে জানুয়ারি ২০১৯ তারিখে ভোট গ্রহণ অনুষ্ঠিত হবে। নির্বাচনি তফসিল ঘোষণার সময় মনোনয়নপত্র দাখিলের শেষ সময় ছিল ২৮ নভেম্বর, মনোনয়ন যাচাই-বাছাই ২ ডিসেম্বর ও মনোনয়ন প্রত্যাহারের তারিখ ছিল ৯ ডিসেম্বর। ভোটগ্রহণ চলে বাংলাদেশ সময় সকাল ৮টা থেকে বিকাল ৪টা পর্যন্ত। সারাদেশে নিরাপত্তা বাহিনীর ৬ লাখ ৮ হাজার সদস্য দায়িত্ব পালন করেন।

অন্যান্য তথ্য:

সঠিক অনুচ্ছেদ শিরোনাম কোনটি?
titleA. ফলাফল প্রত্যাখ্যান
titleB. সমালোচনা ও সহিংসতা
titleC. নির্বাচনপূর্ব পরিসংখ্যান ও তথ্য
titleD. ফলাফল
উত্তর: titleC
প্রতিটি ফ্লাইটে নানারকমের সুস্বাদু খাদ্য পরিবেশনের ক্ষেত্রে সিঙ্গাপুর এয়ারলাইন্সের সুনাম রয়েছে । যাত্রীদের নিজ নিজ দেশ বা অঞ্চলের খাবার ফ্লাইটগুলোতে পরিবেশিত হয়ে থাকে । ২০১০ সালে এয়ারলাইনটি সিঙ্গাপুর এয়ারলাইন্সের ক্যাটারিং সার্ভিস এর পক্ষ হতে যাত্রীদের ফুড সার্ভিস এর গ্রহণযোগ্যতা বাড়ানোর লক্ষ্যে আবাভ এন্ড বিয়ন্ড নামে একটি কুকবুক পাবলিশ করা হয় ।

বিজনেস ক্লাস এবং প্রথম শ্রেণীর যাত্রীরা কিছু কিছু ফ্লাইটে "বুক দ্যা কুক" এর মাধ্যমে তাদের পছন্দনীয় খাবার মেনু আগাম নির্বাচন করতে পারে, যেখানে তাদের পছন্দনীয় খাবার রান্না করে পরিবেশন করা হয় ।[১৭]

সঠিক অনুচ্ছেদ শিরোনাম কোনটি?
titleA. পরিচালিত বিমানসমূহ
titleB. ভ্রমণাবস্থায় ক্যাটারিং
titleC. সদর দপ্তর
titleD. কোডশেয়ার
উত্তর: titleB
মা'সুমিহে দাদেহবলো ১০ এপ্রিল ১৯৪২ সালে ইরানের তেহরানে জন্ম নেন। তিনি ইরানি সঙ্গীতশিল্পী ম্যাহেস্তির বড় বোন।

১৯৬৮ সালে বেতার তেহরানের ফার্সি ঐতিহ্যগত সঙ্গীত অনুষ্ঠানে ডাউউড পিরনিয়া পরিচালিত "গোলাহা ইয়ে রাঙ্গারং" (রঙিন ফুল) () গান পরিবেশনের মাধ্যমে তার সঙ্গীত কর্মজীবন শুরু হয়।

হায়েদেহ ফার্সি বেহালাবাদক ও সুরকার আলী তাজভিদির সঙ্গে "আওয়াজ" (ফার্সি কণ্ঠ্যসঙ্গীত) অধ্যয়ন করেছেন।

রাহী মোয়ারির রচিত ও আলী তাজভিদি সুরকৃত "আযাদেহ" (১৯৬৮) হায়েদেহের প্রথম আনুষ্ঠানিক হিট এবং আত্মপ্রকাশ অ্যালবাম। ১৯৬৮ সালে বেতার তেহরানে গল-হা অর্কেস্ট্রার সাথে এটি প্রথম সঞ্চালিত হয়। একই বছর তিনি "রাফতাম" (১৯৬৮) শিরোনাম আরেকটি অ্যালবাম প্রকাশ করেন।

১৯৭০-এর দশকে হায়েদেহ তার শাস্ত্রীয় ফার্সি রুপরেখাতে ফার্সি পপ সঙ্গীত যুক্ত করেন। একই সময়ের মধ্যে তিনি বেশ-কয়েকজন লেখক, যেমন ফ্রেয়দুন খোশনুদ, জাহানবখশ পাজৌকি, আনোশিরাভন রোহানি এবং মোহাম্মদ হায়দারি সহকারে কাজ করেন। এই সময়ের মধ্যে হায়েদেহর "বেজান তার", "গোল-ই সাং", "নওরোজ আমাদ" এবং "সোঘতী" অন্তর্ভুক্ত।

সঠিক অনুচ্ছেদ শিরোনাম কোনটি?
titleA. প্রামাণ্যচিত্র
titleB. কিংবদন্তী
titleC. বিপ্লব পরবর্তি ও ইরান ত্যাগ
titleD. প্রাথমিক জীবন ও কর্মজীবন
উত্তর: titleD
সম্পাদন করা

গ্রীক গালেন (গ।১২৯-২১৬ খ্রি। সি।) প্রাচীন রোমের সর্বশ্রেষ্ঠ চিকিত্সকদের মধ্যে একজন, প্রাচীন রোমে অধ্যয়ন ও ব্যাপকভাবে ভ্রমণ করেছিলেন। তিনি দেহ সম্পর্কে জানার জন্য প্রাণীকে বিচ্ছিন্ন করে দিয়েছিলেন এবং মস্তিস্ক ও চোখের সার্জারিসহ অনেক দু: খজনক অপারেশন করেছিলেন - প্রায় দুই সহস্রাব্দ ধরে আবার চেষ্টা করা হয়নি। আরস মেডিকাতে ("আর্টস অফ মেডিসিন"), তিনি শারীরিক অংশগুলির নির্দিষ্ট মিশ্রণের ক্ষেত্রে মানসিক বৈশিষ্ট্যগুলি ব্যাখ্যা করেছিলেন।

গ্যালেনের চিকিত্সা কাজগুলি মধ্যযুগের আগে পর্যন্ত কর্তৃত্ব হিসাবে বিবেচিত হত। গ্যালেন মানব দেহের একটি শারীরবৃত্তীয় মডেল রেখে গেছেন যা মধ্যযুগীয় চিকিত্সকের বিশ্ববিদ্যালয় শারীরবৃত্তীয় পাঠ্যক্রমের মূল ভিত্তি হয়ে দাঁড়িয়েছিল, তবে গ্যালেনের কিছু ধারণা ভুল থাকার কারণে এটি স্ট্যাসিস এবং বৌদ্ধিক স্থবিরতার কারণে প্রচুর ক্ষতিগ্রস্থ হয়েছিল; তিনি কোনও মানবদেহ ছড়িয়ে দেননি। গ্রীক ও রোমান ট্যাবওগুলির অর্থ ছিল বিচ্ছেদকে সাধারণত প্রাচীন সময়ে নিষিদ্ধ করা হয়, কিন্তু মধ্যযুগে এটি পরিবর্তন হয়।

১৫২৩ সালে লন্ডনে গ্যালেনস অন দ্য প্রাকৃতিক অনুষদ প্রকাশিত হয়েছিল। ১৫৩০ এর দশকে বেলজিয়ামের অ্যানাটমিস্ট এবং চিকিত্সক আন্দ্রে ভেসালিয়াস গ্যালেনের অনেক গ্রীক গ্রন্থকে লাতিন ভাষায় অনুবাদ করার জন্য একটি প্রকল্প চালু করেছিলেন। ভেসালিয়াসের সর্বাধিক বিখ্যাত রচনা, দে হিউম্যানি কর্পোরিস ফ্যাব্রেকা গ্যালানিক রচনা এবং ফর্ম দ্বারা ব্যাপকভাবে প্রভাবিত হয়েছিল।

ম্যান্ড্রেকে (গ্রীক রাজধানীতে 'ΜΑΝΔΡΑΓΟΡΑ' লেখা)। নেপলস ডায়াসোক্রেডস, সপ্তম শতাব্দী

সঠিক অনুচ্ছেদ শিরোনাম কোনটি?
titleA. ভারত
titleB. হিপোক্রেটিস
titleC. মধ্যযুগ, ৪০০ থেকে ১৪০০
titleD. গ্যালেন
উত্তর: titleD
অ্যাকিলিস ছিলেন নিম্ফ থেটিস ও মিরমিডন-রাজ পেলেউসের সন্তান। জিউস ও পসেইডন দুজনেই থেটিসের পাণিপ্রার্থী ছিলেন। এই কারণে উভয়ের মধ্যে তীব্র প্রতিদ্বন্দ্ব্বিতাও ছিল। এদিকে ভবিষদ্বাণী করা হয়েছিল যে থেটিস এমন এক সন্তানের জন্ম দেবেন যে তার পিতার তুলনায় অনেক বেশি শক্তিমান হবে। অগ্নি-আনয়নকারী প্রমিথিউস এই ভবিষদ্বাণী সম্পর্কে জিউসে সতর্ক করে দিলে উভয় দেবতাই থেটিসকে বিবাহ করার সংকল্প পরিত্যাগ করেন এবং পেলেউসের সঙ্গে তার বিবাহ দেন।

অধিকাংশ পুরাণকথার মতোই এই ঘটনাসমূহ অপর একটি উপকথায় ভিন্নভাবে বর্ণিত হয়েছে: "অ্যার্গোনটিকা" (চার, ৭৬০) গ্রন্থে বলা হয়েছে, হেরা পরোক্ষভাবে থেটিসের কৌমার্যব্রতকে জিউসের কামলোলুপতার সম্মুখে এনেছিলেন; কিন্তু থেটিস হেরার বৈবাহিক বন্ধনটির প্রতি অত্যন্ত আনুগত্যপরায়ণা ছিলেন বলে, তিনি ঠাণ্ডা মাথায় জিউসকে প্রত্যাখ্যান করেন।

খ্রিস্টীয় প্রথম শতকে স্ট্যাটিয়াস রচিত "অ্যাকিলেইড"-এর "অ্যাকিলেইস" খণ্ডাংশ থেকে জানা যায়, অ্যাকিলিসের জন্ম হলে সদ্যোজাতকে অবিনশ্বর করার মানসে থেটিস তাকে স্টিক্স নদীতে একবার নিমজ্জিত করেন। কিন্তু গোড়ালির যে অংশ ধরে থেটিস অ্যাকিলিসকে জলে ডুবিয়েছিলেন, সেই অংশটি জেয়ই থেকে যায়। (আরও দেখুন: অ্যাকিলিস হিল, অ্যাকিলিস টেন্ডন) তবে অন্য কোনো সূত্র থেকে এই কাহিনির সমর্থন পাওয়া যায়নি। এও পরিষ্কার নয় যে পূর্বে উক্ত ঘটনার ব্যাখ্যানটি পরিচিত ছিল কিনা। অন্য একটি বিবরণী অনুসারে, থেটিস শিশু অ্যাকিলিসের সারা শরীরে অ্যামব্রোজিয়া মাখিয়ে তাকে আগুনের উপর ধরেন, যাতে তার দেহের সমস্ত নশ্বর অংশ ধ্বংসপ্রাপ্ত হয়। কিন্তু পেলেউস তাকে বাধা দিলে, ক্রুদ্ধ থেটিস পিতা ও পুত্র উভয়কেই পরিত্যাগ করে চলে যান।

যদিও স্ট্যাটিয়াসের আগে কেউই অ্যাকিলিসের এই অজেয়ত্বের কাহিনি শোনাননি। অপরপক্ষে, হোমার "ইলিয়াড" মহাকাব্যে অ্যাকিলিসের আহত হওয়ার যে বর্ণনা নিয়েছেন, তা এইরূপ: একবিংশতি পর্বে পেলাগণের পুত্র পিয়োনিয়ান যোদ্ধা অ্যাসটারোপায়ুস স্ক্যামান্ডার নদীর তীরে অ্যাকিলিসকে যুদ্ধে আহ্বান করেন। তিনি যুগপৎ দুটি বর্শা নিক্ষেপ করেন, যার একটি অ্যাকিলিসের কনুই ছুঁয়ে যায় ও "ফিনকি দিয়ে রক্ত বেরিয়ে আসে"।

এছাড়াও মহাকাব্য চক্রের যেসকল খণ্ডকাব্যে অ্যাকিলিসের মৃত্যুবৃত্তান্ত পাওয়া যায় সেগুলি হল: সাইপ্রিয়া (লেখক অজ্ঞাত), আর্কটিনাস অফ মিলেটাস রচিত "আইথিওপিস" ও ইলিউ পারসিস এবং লেচে অফ মিটিলেন রচিত "লিটল ইলিয়াড"। তবে তার সাধারণ অজেয়ত্ব বা তার বিখ্যাত দুর্বলতার (গোড়ালি) উল্লেখ কোথাও পাওয়া যায় না; পরবর্তীকালের কলস-চিত্রকলায় অ্যাকিলিসের যে মৃত্যুদৃশ্য অঙ্কিত হয়, সেখানে দেখানো হয় এক (বা অধিকাংশ ক্ষেত্রে একাধিক) তির দেহে বিঁধে তার মৃত্যু হচ্ছে।

পেলেউস পেলিয়ন পর্বত-নিবাসী সেন্ট্যুর চিরনের হাতে অ্যাকিলিসের লালনপালনের ভার অর্পণ করেছিলেন।

সঠিক অনুচ্ছেদ শিরোনাম কোনটি?
titleA. "ইলিয়াড" মহাকাব্যে
titleB. অ্যাকিলিসের বর্ম
titleC. জন্ম
titleD. প্রাচীন যুগের অ্যাকিলিস সংস্কৃতি
উত্তর: titleC
মুহাম্মদ শাহ ১৭১৯ সালে সিংহাসনে আরোহণ করেছিলেন এবং তিনি যুবরাজ জাহান শাহের পুত্র, সম্রাট বাহাদুর শাহ প্রথম কন্যার পুত্র এবং সম্রাট ফররুখসিয়রের পিতা যুবরাজ আজিম-উশ-শানের ছোট ভাই ছিলেন। বাদশা বেগম তার পিতার পক্ষের স্বামীর প্রথম মামাতো ভাই ছিলেন। তিনি মোহাম্মদ শাহকে ১৭২২ সালের ৮ ডিসেম্বর দিল্লিতে বিয়ে করেছিলেন। বিবাহটি খুব জমকালোভাবে উদযাপিত হয়েছিল। তদনুসারে, অনেক কর্মকর্তা লক্ষ লক্ষ টাকা প্রদান করেছিলেন এবং প্রত্যেকে সম্মানজনক পোশাক এবং গহনা এবং বেতন বৃদ্ধি পেয়েছিলেন। তার বিবাহের পরে, বাদশা বেগমকে মালিকা-উজ-জামানির ("যুগের রানী") উপাধি দেওয়া হয়েছিল যার দ্বারা তিনি জনপ্রিয় এবং আরও পরিচিত পান, "বাদশাহ বেগম পরে" উর্ধ্বতন উপাধি হিসাবে "পেয়েছিলেন" । বাদশা বেগম তার স্বামীর জন্ম তাঁর প্রথম ছেলে শাহরিয়ার শাহ বাহাদুর, যিনি শৈশবে মারা যান। এর পরে, তিনি নিঃসন্তান থেকে যান। 

সঠিক অনুচ্ছেদ শিরোনাম কোনটি?
titleA. বিবাহ
titleB. দিল্লিতে আফগান আক্রমণে ভূমিকা
titleC. পরিবার এবং বংশ
titleD. সম্রাজ্ঞী
উত্তর: titleA
মুসলিমগণ ঈদুল আযহার নামাজ মসজিদে বা খোলা মাঠে আদায় করে থাকেন। ঈদের নামাজ জ্বিলহজ্জের ১০ তারিখে, সূর্য উদয়ের পর থেকে যোহর নামাজের সময় হবার আগ পর্যন্ত মধ্যবর্তী সময়ে যে কোনো সময় আদায় করা হয়ে থাকে। কোনো কারণবশত (উদাহরণ: প্রাকৃতিক দুর্যোগ) নামাজ আদায় করা না গেলে ঈদুল আজহার নামাজ ১২ই যিলহজ্ব পর্যন্ত ঐ সময়ের মধ্যে আদায় করা যাবে। ঈদের নামাজের আগে মুসল্লিরা জোরে জোরে "তাকবীর" উচ্চারণ করে।

ঈদের নামাজ দুই রাক্বাত। এটি ওয়াজিব নামাজ। তা জামায়াতের সঙ্গে ছয় অতিরিক্ত তাক্ববিরের সঙ্গে পড়তে হয়। ঈদের নামাজ শেষে ইমামের জন্য খুৎবা পড়া সুন্নত ও মুছুুল্লিদের জন্য খুৎবা শোনা ওয়াজিব।

সঠিক অনুচ্ছেদ শিরোনাম কোনটি?
titleA. ইতিহাস
titleB. ঈদের নামাজ
titleC. ব্যুৎপত্তি
titleD. অন্য নাম
উত্তর: titleB
আয়ারল্যান্ড-এ দাতব্য সংস্থার নিবন্ধনের জন্য কোনো আইনি কাঠামো নেই। অফিস অফ দা রেভেনিউ কমিশনারস-এর দাতব্য বিভাগ সংস্থাগুলোর উপাত্তভাণ্ডার দেখাশোনা করে যাদের তারা দাতব্য কর অব্যাহতির অনুমতি দিয়েছে। কর অব্যাহতির অনুমতি দেবার ক্ষেত্রে, দাতব্য বিভাগ সংস্থাকে একটি সিএইচওয়াই রেফারেন্স নম্বর দেয়। যাদের অব্যাহতি দেওয়া হয়েছে তাদের সম্পূর্ণ তালিকা রাজস্ব কমিশনারের ওয়েবসাইটে প্রকাশ করা আছে।

আইরিশ ননপ্রফিটস নলেজ এক্সচেঞ্জ (আইএনকেএক্স) আইরিশ অলাভজনক সংস্থার উপাত্তভাণ্ডার তৈরি করে যাতে সেটি আইরিশ জনসাধারণের সুবিধার লক্ষ্যে করা অলাভজনক সংস্থাগুলোর নিয়ন্ত্রক এবং স্বেচ্ছায় প্রকাশ তথ্যের ভাণ্ডার হিসাবে কাজ করে। সংস্থাটি তাদের সেবা প্রদান অব্যাহত রাখার জন্য বর্তমানে সরকারি অর্থায়ন খুঁজছে।

সঠিক অনুচ্ছেদ শিরোনাম কোনটি?
titleA. কেন্দ্রীয় কর মুক্তি
titleB. সিঙ্গাপুর
titleC. দাতব্য সংস্থার নিবন্ধন
titleD. আয়ারল্যান্ড
উত্তর: titleD
মানুষ ছাড়াও অন্যান্য কিছু প্রাণী জ্বীনের উপস্থিতি সম্পর্কে জানতে পারে। হাদীসে বলা হয়েছে, আবু হুরায়রা থেকে বর্ণিত আছে, রাসুল বলেছেন- “যখন তোমরা গাধার চিত্কার শুনতে পাও, তখন আল্লাহর কাছে শয়তানের থেকে আশ্রয় প্রার্থনা কর. কারণ শয়তানকে দেখতে পাবার কারণেই তারা চিত্কার করে।” (বুখারী, ৬/৩৫০. মুসলিম ১৭/৪৭)

সঠিক অনুচ্ছেদ শিরোনাম কোনটি?
titleA. সাহর
titleB. ইসলামে জ্বীন সংক্রান্ত বিশ্বাস
titleC. খাদ্য
titleD. জ্বীন ও অন্যান্য প্রাণীর মধ্যে সম্পর্ক
উত্তর: titleD
১লা অক্টোবর ১৯৪৫ সালে উত্তরপ্রদেশের কানপুর দেহাত জেলার পারাউখ গ্রামে তিনি জন্মগ্রহণ করেন। তার বাবা মাইকুলাল ছিলেন একজন ভূমিহীন চাষি। ছোট্ট দোকানের উপর নির্ভর ছিল মাইকুলাল কোবিন্দের সংসার। রাম নাথ কোবিন্দ জন্মেছিলেন যে মাটির কুঁড়ে ঘরে যেটি এখন আর নেই। ৫ ভাই ও ২ বোনের মধ্যে সবথেকে ছোট রামনাথ ৫ বছর বয়সে তার মা'কে হারান। গ্রামের পাঠশালায় প্রাথমিক শিক্ষা লাভ করার পর রামনাথ প্রতিদিন ৬ কিলোমিটার পায়ে হেঁটে খানপুর গ্রামে জুনিয়ার স্কুলে পড়তে যেতেন। অদম্য প্রচেষ্টা ও মনোবলকে পাথেয় করে উনি কানপুর বিশ্ববিদ্যালয়ের অধীন ডক্টর অমিত কুমার শ্রীবাস্তব কলেজ থেকে কমার্স নিয়ে বিএ ও আইন পাশ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. রাজনীতি
titleC. ব্যক্তিগত জীবন
titleD. রাষ্ট্রপতি নির্বাচন
উত্তর: titleA
ইহুদীদের মাঝেও রোযা ছিল আল্লাহ'র আদেশ। মোশি তুর পাহাড়ে চল্লিশ দিন পর্যন্ত ক্ষুৎ-পিপাসার ভিতর দিয়ে অতিবাহিত করেছেন। (যাত্রাপুস্তক:৩৪:২৮) মোশির অনুসারীদের মাঝে চল্লিশ রোযা রাখাকে উত্তম বলে বিবেচনা করা হতো। ইহুদীদের অন্যান্য ছহীফাসমূহের মাঝে অন্যান্য দিনের রোযার হুকুম-আহকামও বিস্তৃতভাবে পাওয়া যায়। (প্রথম শামুয়েল:৭:৬) এবং (যেরেমিয়া:৩৬:৬)

খৃষ্টান ধর্মে বর্তমান কালেও রোযার প্রভাব বিদ্যমান। যীশুও চল্লিশ দিন পর্যন্ত রোযা রেখেছেন। (মথি:৪:২)

যোহন যিনি যীশুর সমসাময়িক ছিলেন, তিনিও রোযা রাখতেন এবং তার অনুসারীগণের মাঝেও রোযা রাখার রীতির প্রচলন ছিল। (মার্ক ২:১৮)

বাইবেল অনুসারে, যীশুর স্বীয় সময়কালে কিছু সংখ্যক রোযা রাখার অনুমতি বা অবকাশও ছিল। একবার কতিপয় ইহুদী সমবেত হয়ে হযরত যীশুর নিকট এই আপত্তি উত্থাপন করলো যে, তোমার অনুসারীরা কেন রোযা রাখছে না। যীশু এর জবাবে বলেন,
বলা হয় যীশু মোশির সময়ের রোযাসমূহকে নয়; বরং শোক পালনার্থে নব্য প্রচলিত রোযার প্রতি নিষেধাজ্ঞা আরোপ করেছিলেন এবং তিনি স্বীয় অনুসারীদেরকে পূর্ণ আন্তরিকতা ও বিশুদ্ধচিত্ততার সাথে রোযা রাখার উপদেশ প্রদান করতেন। বাইবেলে বলা হয়েছে, 

সঠিক অনুচ্ছেদ শিরোনাম কোনটি?
titleA. রোজার শর্ত
titleB. রোজা ভঙ্গ হলে
titleC. বাইবেলে রোযা
titleD. রোজার প্রকারভেদ
উত্তর: titleC
আলী যখন মদিনায় হিজরত করেছিলেন তখন তাঁর বয়স ২২ বা ২৩ বছর ছিল। মুহাম্মদ যখন তাঁর সাহাবীদের মধ্যে ভ্রাতৃত্বের বন্ধন তৈরি করছিলেন, তখন তিনি আলীকে তাঁর ভাই হিসাবে বেছে নিয়েছিলেন এবং দাবি করেছিলেন যে, "আলী ও আমি একই গাছের যখন মানুষ বিভিন্ন গাছের অন্তর্গত হয়।" দশ বছর ধরে মুহাম্মদ মদীনাতে সম্প্রদায়ের নেতৃত্বে ছিলেন, আলী তার সম্পাদক এবং প্রতিনিধি হিসাবে ছিলেন,প্রতিটি যুদ্ধে ইসলামের পতাকার আদর্শ বাহক ছিলেন, আক্রমণে যোদ্ধাদের দলকে নেতৃত্ব দিয়েছিলেন এবং বার্তা এবং আদেশ বহন করেছিলেন। মুহম্মদের একজন প্রতিনিধি হিসাবে এবং পরে তার ছেলে আইন অনুসারে, আলী মুসলিম সম্প্রদায়ের একজন কর্তৃত্বের অধিকারী ব্যক্তি ছিলেন৷

সঠিক অনুচ্ছেদ শিরোনাম কোনটি?
titleA. ইসলাম গ্রহণ
titleB. শুরুর দিকে
titleC. মুহাম্মদের যুগ
titleD. জন্মকাহিনী
উত্তর: titleC
"হোমো জর্জিকাস", যারা প্রায় ১৮ লক্ষ বছর আগে জর্জিয়ায় বাস করত, ইউরোপ আবিষ্কৃত হওয়া নিকটতম হোমিনিড। অন্যান্য হোমিনিডের অবশেষ, প্রায় ১০ লক্ষ বছর আগের, আতাপুয়ের্কা, স্পেনে আবিষ্কৃত হয়েছে। নিয়ানডার্থাল মানুষ (যা জার্মানির নিয়ানডার্থাল উপত্যকার নামে নামাঙ্কিত) দেড় লক্ষ বছর আগে ইউরোপে খোঁজ পাওয়া যায় এবং প্রায় ২৮,০০০ খ্রিষ্টপূর্বে জীবাশ্ম রেকর্ড থেকে হারিয়ে যায়, সম্ভবত জলবায়ু পরিবর্তনের কারণে এই বিলুপ্তি ঘটে, এবং তাদের চূড়ান্ত আশ্রয় ছিলো বর্তমান পর্তুগাল। নিয়ানডার্থাল প্রাক্মানব আধুনিক মানুষ (ক্রো-ম্যাগনন্স) দ্বারা প্রতিস্থাপিত হয়, যাদের ৪৩ থেকে ৪০ হাজার বছর আগে ইউরোপে খোঁজ পাওয়া যায়।

ইউরোপীয় নবপ্রস্তরযুগের সময়কাল—ফসল চাষ এবং পশু পালন, জনবসতির সংখ্যা বৃদ্ধি এবং মৃৎশিল্পের ব্যাপক ব্যবহার দ্বারা উল্লেখযোগ্য—গ্রিস ও বলকানে প্রায় ৭০০০ খ্রিস্টপূর্বে শুরু হয়, সম্ভবত আনাতোলিয়া এবং নিকট প্রাচ্যে আগের চাষ চর্চা দ্বারা প্রভাবিত। এটা বলকান থেকে দানিউব এবং রাইনের উপত্যকার বরাবর (লিনিয়ার মৃৎশিল্পের সংস্কৃতি) এবং ভূমধ্য উপকূল বরাবর (কার্ডিয়াল সংস্কৃতি) ছড়িয়ে পড়ে। খ্রিস্টপূর্ব ৪৫০০ থেকে ৩০০০-এর মধ্যে, এই কেন্দ্রীয় ইউরোপীয় নবপ্রস্তরযুগের সংস্কৃতি আরোও পশ্চিম ও উত্তরে বিকশিত হয় এবং সদ্য অর্জিত তামা শিল্পকর্ম উৎপাদনের দক্ষতা ছড়িয়ে পড়ে। পশ্চিম ইউরোপের নবপ্রস্তর যুগ বৃহৎ কৃষি জনবসতি ছাড়াও ক্ষেত্র সৌধ, যেমন মাটির পরিবেষ্টন, কবরের ঢিবি ও মেগালিথিক সমাধি দ্বারা চিহ্নিত। তন্ত্রীযুক্ত সংস্কৃতি নবপ্রস্তর যুগ থেকে তাম্র যুগে রূপান্তরের সময়ে বিকশিত হয়। এই সময়কালে পশ্চিম এবং দক্ষিণ ইউরোপ জুড়ে বড় মেগালিথিক সৌধ নির্মাণ হয়, যেমন মাল্টার মেগালিথিক মন্দির এবং স্টোনহেঞ্জ। খ্রিস্টপূর্ব ৩২০০-এ গ্রিসে ইউরোপীয় ব্রোঞ্জ যুগ শুরু হয়।

খ্রিস্টপূর্ব ১২০০-এ ইউরোপীয় লৌহযুগ শুরু হয়। লৌহযুগে গ্রিকরা উপনিবেশ স্থাপন করে এবং ফিনিশীয়রা শুরুর দিকের ভূমধ্য শহরগুলো স্থাপন করে। খ্রিস্টপূর্ব ৮ম শতাব্দীর কাছাকাছি সময়ে প্রারম্ভিক লৌহযুগের ইতালি ও গ্রিস ধীরে ধীরে ধ্রুপদি সভ্যতায় পদার্পণ করে।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. অর্থনীতি
titleC. একত্রীকরণ
titleD. প্রাগৈতিহাসিক
উত্তর: titleD
সিদ্ধাচার্যগণ অসামান্য কবিত্বশক্তির অধিকারী হলেও তাঁরা মূলত ছিলেন সাধক। বৌদ্ধ সহজযানী চিন্তা, দর্শন ও সাধনপদ্ধতিই তাই চর্যাপদের উপজীব্য হয়ে ওঠে। এই সহজযানী দর্শন একান্তই ভাববাদী। সিদ্ধাচার্যগণ সহজমার্গের পথিক ছিলেন। শুষ্ক তত্ত্বকথা নিয়ে তাঁরা সন্তুষ্ট থাকতেন না। সেজন্য প্রথাগত সংস্কারের ধারও তাঁরা ধরতেন না।

মায়াপ্রপঞ্চ ও দ্বৈতবোধের ঊর্ধ্বে স্থিত যে ‘বোধিচিত্ত’, সকল প্রকার দ্বৈতবোধ পরিহার করে সাধনযোগে "অবধূতিকা"মার্গের পথে সেই ‘বোধিচিত্ত’কে ‘মহাসুখকমল’-এ স্থিত করাই সিদ্ধাচার্যদের সাধনার লক্ষ্য ছিল। এই ‘মহাসুখ’ সহজযান মতে একটি বিশেষ তত্ত্ব। সাধক ‘মহাসুখ’ লাভ করলে মায়াময় পৃথিবী সম্পর্কে জ্ঞানরহিত হন। এখানে হিন্দুদর্শনের সমাধিতত্ত্বের সঙ্গে ‘মহাসুখ’ দর্শনের সাদৃশ্য লক্ষ করা যায়। চর্যাকারগণ গুরুবাদকে স্বীকার করেছেন। কুক্কুরীপাদের মতে, এক কোটি লোকের মধ্যে একজন চর্যার গূহ্যার্থ অনুধাবনে সক্ষম। সেক্ষেত্রে গুরুভিন্ন গতি নেই। বাস্তবিকই চর্যার কথা লৌকিক অর্থের বদলে সংকেতে আবৃত হওয়ায় তা সর্বসাধারণের বুদ্ধিতে ঠিক ধরে না। এই দ্বৈতার্থের কয়েকটি নিদর্শন হলো: নিঃশ্বাস-প্রশ্বাস অর্থে 'চন্দ্র', চিত্ত অর্থে 'হরিণ', জ্ঞানমুদ্রা অর্থে 'হরিণী', মহাসুখকায় অর্থে 'নৌকা', শবরী অর্থে 'দেবী নৈরাত্মা' ইত্যাদি।

সঠিক অনুচ্ছেদ শিরোনাম কোনটি?
titleA. চর্যাসংগীত
titleB. সাহিত্যমূল্য
titleC. কবি
titleD. ধর্ম
উত্তর: titleD
তুরস্কে সমস্ত যৌন কর্মকে দেশীয় দণ্ডবিধির ২২৭ নাম্বার আর্টিকেল দ্বারা নিয়ন্ত্রণ করা হয়। (আইন নং ৫২৩৭) যৌন কর্ম প্রচারে কাজ করলে দুই মাস থেকে চার বছর পর্যন্ত কারাদণ্ড হতে পারে। পাসপোর্ট আইন অনুসারে পতিতাবৃত্তির উদ্দেশ্যে তুরস্কে প্রবেশ করা আইনতঃ নিষিদ্ধ ঘোষণা করা হয়েছে।

ব্রোথেলস (জেনেলাভ) হলো আইনি। এটি যৌন সংক্রমণের সাথে সম্পর্কিত স্বাস্থ্য আইনগুলির অধীনে লাইসেন্সপ্রাপ্ত।

অন্যান্য আইনের মধ্যে যৌন কর্মীদের জন্য তুরস্ক সরকার অপকর্ম আইনে, ধারা ৩২ প্রনয়ন করেছে।
তবে এর আইনের বেশ কিছু ধারা বেশ বিতর্কিত।
কিছু শহরে, যেমন আঙ্কারা এবং বুরশায়,  আদালতের আদেশ দ্বারা পতিতালয় ধ্বংস করা হয়েছে।

সঠিক অনুচ্ছেদ শিরোনাম কোনটি?
titleA. যৌনকর্মীদের অধিকার
titleB. অবৈধ পতিতাবৃত্তি
titleC. স্ট্রিপ ক্লাব
titleD. আইনি অবস্থা
উত্তর: titleD
প্রত্নতাত্ত্বিক খননকার্যের ফলে জানা গিয়েছে, আধুনিক উত্তরপ্রদেশ ভূখণ্ডে ৮৫ থেকে ৭৩ হাজার বছর আগে প্রস্তরযুগে"হোমো সেপিয়েন্স" শিকারী-সংগ্রহকারীরা বাস করত। প্রতাপগড়ের কাছে ২১ থেকে ৩১ হাজার বছরের পুরনো মধ্য ও প্রাচীন প্রস্তরযুগের এবং খ্রিস্টপূর্ব ১০৫৫০-৯৫৫০ মেসোলিথিক (পুরনো ও নতুন প্রস্তরযুগের মধ্যবর্তী সময়ের)/মাইক্রোলিথিক যুগের জিনিসপত্র পাওয়া গিয়েছে। খ্রিস্টপূর্ব ৬০০০ অব্দের গোড়ার দিকে এই অঞ্চলের গ্রামগুলিতে ভেড়া, ছাগল প্রভৃতি গবাদি পশুপালন ও কৃষিকার্য শুরু হয়েছিল। খ্রিস্টপূর্ব ৪০০০ থেকে ১৫০০০ অব্দে সিন্ধু সভ্যতা ও হরপ্পা সংস্কৃতি থেকে লৌহযুগীয় বৈদিক সভ্যতার সূচনাকালে পশুপালন ও কৃষিকাজ আরও বিকাশ লাভ করে।
সঠিক অনুচ্ছেদ শিরোনাম কোনটি?
titleA. জঙ্গি হানা
titleB. উৎসব ও মেলা
titleC. স্বাধীনোত্তর যুগ
titleD. প্রাগৈতিহাসিক যুগ
উত্তর: titleD
১৯৯৩ সালে হ্যামার যুক্তরাষ্ট্রের সমকামী পুরুষদের ১১৪টি পরিবারের উপর গবেষণা করে তাদের মামা ও মাতৃসম্পর্কের ভাইবোনদের মাঝে উচ্চমাত্রার সমকামিতা দেখতে পান, কিন্তু পিতৃসম্পর্কের আত্মীয়দের মাঝে তা দেখতে পান নি। পূর্বসূরি হতে প্রাপ্ত এই বৈশিষ্ট্য থেকে তারা অনুমান করেন হয়তো এক্স ক্রোমোজোম এর সঙ্গে এর সম্পর্ক থাকতে পারে, কেননা পুরুষেরা সর্বদাই তাদের মায়ের কাছ থেকেই এক্স ক্রোমোজোমের প্রতিলিপি পেয়ে থাকে। ৪০ টি পরিবারের সহোদর দুই সমকামী ভাইয়ের মধ্যে এক্স ক্রোমোজোমের জেনেটিক মার্কার বিশ্লেষণ করে পরীক্ষা নিরীক্ষা করে খুঁজে দেখা হল যে, এমন কোন জিনের অংশবিশেষ তাদের মধ্যে আছে কিনা যা তাদের দুইজনের সাথেই মিলে যায়। এই ছোট স্যাম্পল সাইজে মেন্ডেলিয়ান বিভাজন থেকে যেরুপ আশা করা হয়েছিল; সমকামী ভ্রার্তৃদ্বয়ের এক্সকিউ২৮ এলাকার মার্কারের জন্য কনকর্ডেন্স হার অনেক বেশি। এ থেকে বুঝা গেল, পুরুষের সমকামিতার বৈশিষ্ট্যের অন্তত একটা অংশের সাথে জিনগত সংযোগ আছে এবং তা মায়ের পরিবারের দিক থেকে বংশগতি ধারায় প্রভাবিত হয়।

১৯৯৫ সালে এইচইউ এবং তার সহযোগীগণ হ্যামারের ল্যাবে দুইদল পরিসংখ্যানিক বিশেষজ্ঞ নিয়ে এই গবেষণা পুনরাবৃত্ত করেন। তাদের গবেষণার মুল উদ্দেশ্য ছিল এটা দেখা, "সমকামী ভাইদের মধ্যে এক্সকিউ২৮ এর উচ্চামাত্রার মিল আছে"- এসংক্রান্ত যে দাবী হ্যামার করেছেন, তা সত্য কিনা যাচাই করা। তারাও পুরুষ সমকামী ভাইদের এক্সকিউ২৮ জিনে বেশ বড়মাপের মিল খুঁজে পাওয়া নিশ্চিত করেন। এই গবেষণায় বিপরীতকামী ভাইয়েরাও অন্তর্ভুক্ত ছিল, যাদের মাঝে উল্লেখযোগ্যভাবে ধারণার চেয়েও কম মাত্রার এক্সকিউ২৮ জিনের মিল ছিল, যা কাঙ্ক্ষিত জেনেটিক লোকাসের প্রমাণ দেয় যেটি একরকম গঠনে সমকামী আকর্ষণের সাথে সম্পর্কিত এবং আরেক গঠনে বিপরীতকামী আকর্ষণের সাথে সম্পর্কিত। এই গবেষণায়, এক্সকিউ২৮ জিনের সাথে সমকামী নারীদের কোন সম্পর্ক খুঁজে পাওয়া যায় নি, যা সুনির্দিষ্টভাবে একটি সর্বোচ্চ যৌন ফিনোটাইপের জন্য ভিন্ন প্রবেশপথকে নির্দেশ করে।

হ্যামারের এই আবিষ্কার "সায়েন্স", "ন্যাচার" এর মত বিজ্ঞান সাময়িকীতে এবং "সায়েন্টিফিক আমেরিকান" পত্রিকার একটি সংক্ষিপ্ত আলোচনায় তুলে ধরা হয়।

সঠিক অনুচ্ছেদ শিরোনাম কোনটি?
titleA. উত্তরকালীন গবেষণা
titleB. সমালোচনা
titleC. সংযোগ সংক্রান্ত গবেষণা
titleD. অন্যান্য বিষয়
উত্তর: titleC
সাহিত্যক্ষেত্রে প্রমাণীকরণ বলতে বোঝায় পাঠকের পক্ষ থেকে কোন রচনার সত্যনিষ্ঠা নিয়ে প্রশ্ন করা এবং গবেষণা করে সেই প্রশ্নের যাচাই করা। সাহিত্যর প্রমাণের মৌলিক প্রশ্ন হচ্ছে – "এটা কী বিশ্বাসযোগ্য?" এই প্রশ্নের সাপেক্ষে, কোন রচনার নির্ভেজালত্ব প্রমাণের পদ্ধতি হচ্ছে একটি পাঠ্য এবং লেখ্য ক্রিয়া, যেখানে পাঠক রচনার প্রাসঙ্গিক গবেষণা লিপিবদ্ধ করে। মূল রচনার বাইরের তথ্যমূলক লেখা, মূল উৎস, মাল্টিমিডিয়া উপাদান ইত্যাদিও গবেষণায় অন্তর্ভুক্ত হতে পারে। হাতেকলমে পাঠাগারে অনুসন্ধান এবং ইন্টারনেট দুই পদ্ধতিতেই গবেষণা চালানো যায়। বিশেষত, ইতিহাস নির্ভর সাহিত্যের প্রমাণীকরণের ক্ষেত্রে পাঠককে রচনায় বর্ণিত ঐতিহাসিক কাল এবং সংস্কৃতি (ভাষা, পোষাক, খাদ্যাভ্যাস, লৈঙ্গিক ভূমিকা) সম্পর্কেও ওয়াকিবহাল হতে হয়।

সঠিক অনুচ্ছেদ শিরোনাম কোনটি?
titleA. বহু-উপাদান প্রমাণীকরণ
titleB. ইতিহাস এবং সর্বাধুনিক অবস্থা
titleC. পদ্ধতি ও ধারা
titleD. পাঠ্য প্রমাণীকরণ
উত্তর: titleD
বাবু শব্দের অর্থ একজন ব্যক্তির পদমর্যাদা এবং সম্মান। এটা অত্যন্ত সাধারণভাবে এক ভদ্রজনকে বোঝাতে ব্যবহৃত হয়, কিন্তু এটা এমন কোনো এক ব্যক্তিকে বোঝানো হয় যিনি সরাসরি সামাজিক বৃত্তে তার কর্তৃত্বের অবস্থান উপভোগ করেন। ভারতের একজন জমিদার এবং উচ্চতর সরকারি কর্মী সদস্যকে বাবু হিসেবে উল্লেখ করা হোত। আগেকার বেঙ্গল প্রেসিডন্সি, মূলত বাংলা ও বিহারে ভূস্বামীদের মধ্যে একজন বাবু ছিলেন সাধারণভাবে ঠাকুর বা মির্জার সমপর্যায়ভুক্ত ও অত্যন্ত সম্পদশালী জমিদার এবং একজন রাজার নিচে তার অবস্থান ছিল। বাবু শব্দটা ঐতিহাসিকভাবে শাসক শ্রেণি সমেত ভারতীয় সমাজের উচ্চ বর্গে থাকা ব্যক্তিদের বোঝাতে ব্যবহৃত হোত।[তথ্যসূত্র প্রয়োজন]

আঠারো শতকের শেষে এবং উনিশ শতকের গোড়ায় ঔপনিবেশিক সময়কালে এই বাবু শব্দটা ক্ষতিকরভাবে দেশীয় সম্প্রদায়ের মানুষদের, বিশেষ করে আইনি বিচারালয় ও রাজস্ব সংস্থায় ব্যবহার করা হয়েছিল, যে সমস্ত জায়গায় অধিকাংশ সদস্যকে সম্মাননীয় পরিবার অথবা জমিদার বড়ি থেকে মুন্সেফ হিসেবে নিয়োগ করা হয়েছিল।[তথ্যসূত্র প্রয়োজন]

সঠিক অনুচ্ছেদ শিরোনাম কোনটি?
titleA. ঔপনিবেশিক কারণসমূহ
titleB. অর্থনীতি
titleC. জনপ্রিয় সংস্কৃতি
titleD. বাবুগণ
উত্তর: titleD